Kedves Kollégám!

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vagyok, angoltanár, az ELTE Neveléstudományi Doktori Iskolájának hallgatója. Remélem, nem tűnik tolakodónak, hogy a továbbiakban a tegeződő formát használom, de a kollegiális viszonyra való tekintettel teszem. Azért írok most Neked, hogy meghívjalak, vegyél részt a kutatásomban! A magyarországi középiskolai angoltanároknak a tanári szereppel kapcsolatos véleményét, meglátásait, gondolatait igyekszem felderíteni, illetve azt, hogy mennyire érzik a szerepük részének a tanulók lelki egészségének megőrzését, támogatását.

A kutatás részeként interjúkat készítek gyakorló tanárokkal, és - amennyiben erre van lehetőség - hospitálást is végzek néhány órájukon. Ha szívesen részt vennél egy kb. 45 perces (akár online) beszélgetésben, amelynek során átgondolhatod, hogyan látod magadat mint angoltanárt, és ahol nincsenek jó vagy rossz válaszok, engem csupán az érdekel, hogy Te mit gondolsz, érzel, hiszel a tanári szerepeddel kapcsolatban, írj az alábbi címre! Természetesen minden információt bizalmasan kezelek, a kutatás résztvevői teljes anonimitást élveznek.

Kérlek, írj erre a címre: \_\_\_\_\_\_\_\_\_\_@\_\_\_\_\_\_\_\_\_\_\_, ha szívesen részt vennél egy beszélgetésben! Előre is nagyon köszönöm!

Budapest, 2022. január 4.